Szabó Lajos

A felhozatal

Jelen könyvet, illetve annak részeit a szerző előzetes írásos engedélye nélkül tilos reprodukálni, adatrögzítő rendszerben tárolni, bármilyen formában, vagy eszközzel – elektronikus, vagy más módon közölni!

Copyright © Szabó Lajos

All rights reserved!

Minden jog fenntartva!

Elérhetőség:

https://www.agendakiado.com

agendakiado@gmail.com

ISBN EPUB: 978-963-634-103-9

Ágenda Kiadó

Debrecen

2024

Prológus

Ha az éppen aktuális jelenünkben széjjelnézünk, egyre-másra a múltba ütközünk. Közel s távol, kicsiben és nagyban egyaránt. Ha felnézünk az égre, semmi nem az, aminek láttatja magát. Mint egy régi némafilmet nézve, amikor a szereplők közül már senki nincs az élők sorában. Egy ilyen jelenben az előző jelenek, vagyis egyszerűen szólva, csak a múlt hozadékát, hordalékát láthatjuk a közvetlen környezetünkben is. (Ami ma készül el, az csak holnapra lesz látható, kapható.) Ezen az örökül kapottaknak egy része valóságos istencsapása ránk nézve. Ez a szemetünk, amit nem szívesen gyűjtünk. Egy másik jelentéktelenebb része viszont retrográddá, vintagevé, antikvitássá, kinccsé változik számunkra. Ez utóbbiakat nevezhetjük igazán forgalomképes dolgoknak, habár a szeméttel is vannak próbálkozások. Van, hogy élesen megkülönböztethető a kincs a szeméttől, és van, hogy nem. Majd az idő kiforogja – szoktuk mondani, és valóban, az kiforogja, hogy miből mi lesz. Az ókor szemete en bloc, mára a múzeumok féltett kincse. Vica versa is működik a dolog, és pedig, hogy a magasztalt, értékesnek titulált holmiból, szemét válik. Akik kukáznak, azok tudják ezt a legjobban. Pedig egyszer mindent kihajítanak a világon! Alkotásból hulladék, lomból művészet, mint a Csontváry hagyaték vagy V. van Gogh életműve. Így alternálnak a dolgok. A művészetben az öncélúság leleplezi magát és akkor már nem is művészet, de dekornak még elmegy. A gazdaságban békesség idején minden kutyafülére költenek az emberek, de mikor jön a baj, előtérbe kerülnek a nemesfémek és az antikvitások, a mesterművek. Ezek összehalmozása minden háború győztesének alapvető tevékenységi köre.